11. รายการระหว่างกัน 

ปี 2545
บริษัทมีรายการระหว่างกันที่เปิดเผยในส่วนนี้เป็นรายการระหว่างกันจากงบการเงินรวมของกลุ่มตั้งแต่วันที่
1 มกราคม 2545 ประกอบด้วย
รายการระหว่างบริษัทฯและ/หรือบริษัทย่อยกับบุคคลที่อาจมีความขัดแยัง
และ/หรือบริษัทซึ่งถือหุ้นและ/หรือมีอำนาจควบคุมโดยบุคคลที่อาจมีความขัดแย้ง
และรายการระหว่างกันของบริษัทฯและบริษัทย่อยกับบริษัทในกลุ่มรัชโยธิน
ซึ่งเป็นรายการธุรกิจทางการค้าปกติ และได้เปิดเผยใน หมายเหตุที่ 4.
ของงบการเงินประจำปีสิ้นสุดวันที่ 31 ธันวาคม 2545 ซึ่งผ่านการตรวจสอบจากผู้สอบบัญชีแล้ว

โดยหลักการกำกับดูแลกิจการที่ดี 15 ข้อ (CG 15) บริษัทฯ
ได้พิจารณาเพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร

11.1 ค่าบริหารงาน

  1. ปี 2545 ที่ผ่านมาบริษัทเป็นผู้บริหารงานบริษัทย่อยทุกบริษัท แต่จะมีเพียงกลุ่มบริษัทรัชโยธิน
  เพียงสาขารัชโยธิน

ที่บริษัทถือหุ้นในกลุ่มนี้ในอัตราร้อยละ 66.67
โดยมีบุคคลภายนอกที่ไม่เกี่ยวข้องกับบริษัทถือหุ้นในส่วนที่เหลือร้อยละ 33.33ดังนั้นบริษัท
จึงเรียกเก็บค่าบริหารงานจากกลุ่มบริษัทรัชโยธิน

2. ปี 2545 ที่ผ่านมาบริษัทฯ จ่ายค่าบริหารงานให้กับ บริษัท เวล แอด จำกัด
ซึ่งเป็นบริษัทที่ถือหุ้นโดย นายวิชา พูลวรลักษณ์ และนางภารดี พูลวรลักษณ์ โดยจ่ายในอัตราเดือนละ
1.95 ล้านบาท รวมเป็นเงินจำนวน 23.400 ล้านบาทในปี 2545
โดยรายการนี้คณะกรรมการตรวจสอบได้เคยให้ความเห็นแล้วว่าเป็นรายการปกติธุรกิจทั่วไป
และเป็นอัตราที่เหมาะสม

(หน่วย: พันบาท)

  --- ----------------------- --------------------------- ---------------
      บริษัท                    บริษัท                        2545

  1   บริษัทฯ (รับ)              กลุ่มรัชโยธิน (จ่าย)             37,997

  2   บริษัทฯ (จ่าย)             บริษัท เวลแอด จำกัด (รับ)       23,400
  --- ----------------------- --------------------------- ---------------

2.  ค่าเช่าทรัพย์สิน

  ในปี 2545 บริษัทฯ ได้ลงทุนในเครื่องฉายระบบดิจิตอล และได้ให้กับบริษัทกลุ่มรัชโยธิน เช่าใช้
  เพื่อฉายภาพยนตร์

โดยมีการคิดค่าเช่ากับกลุ่มนี้ ในจำนวนเงิน 4.37 แสนบาท
ซึ่งปรากฏอยู่ในหมายเหตุประกอบงบการเงินข้อ 4 โดยบริษัทฯรับเงินมัดจำล่วงหน้าไว้ 2.697
ล้านบาท เพื่อเป็นค่าเช่าในปีต่อๆ ไป

11.3 ค่าโฆษณา

ในปี 2545 ที่ผ่านมาบริษัทฯ รัชโยธิน ซีนีม่า มีรายได้ส่วนแบ่งค่าโฆษณาที่บริหารงานโดย บริษัท
เมเจอร์ ซีนีแอด จำกัด เป็นเงินทั้งสิ้น 13.09 ล้านบาท

11.4 รายได้จากการขายบัตรชมภาพยนตร์ (GIFT VOUCHER)

ในปี 2545 บริษัทฯ ใช้นโยบายในการรวมศูนย์ควบคุมการผลิตและจำหน่าย ทั้ง GIFT VOUCHER,
เมเจอร์ การ์ด (บัตรสมาชิก) เพื่อความคล่องตัวและตรวจสอบได้ง่ายขึ้น
ดังนั้นบริษัทจึงต้องมีรายการที่ทั้งรับและจ่ายให้บริษัทย่อยต่างๆ โดยมีเพียงบริษัทกลุ่มรัชโยธิน
ที่บริษัทฯถือหุ้นร้อยละ 66.67 จึงต้องให้มีความชัดเจนในรายการที่เกิดขึ้น โดยปีที่ผ่านมาบริษัทฯ
จ่ายค่า GIFT VOUCHER ให้กับกลุ่มบริษัทรัชโยธินจำนวนเงิน 7.56 แสนบาท
และบริษัทฯรับค่าเมเจอร์ การ์ด (บัตรสมาชิก) 1.76 แสนบาท

11.5 รายได้ค่าโทรศัพท์

  ในปี 2545 บริษัทฯ ได้ทำข้อตกลงกับ บริษัท TOT คอร์ปอเรชั่น จำกัด (มหาชน)
  เรื่องการใช้บริการโทรศัพท์ในกลุ่ม

ของเครือเมเจอร์ ซีนีเพล็กซ์ ทุกสาขา เพื่อรับส่วนลดค่าใช้บริการ โดยได้ใช้ชื่อของบริษัทฯ
เข้าทำข้อตกลงดังกล่าว ดังนั้นจึงเกิดรายการระหว่างกันกับบริษัทในกลุ่มรัชโยธิน กล่าวคือบริษัทฯ
ต้องจ่ายค่าใช้บริการโทรศัพท์รายเดือนแทนให้กับกลุ่มบริษัทรัชโยธิน ขณะเดียวกันบริษัทฯ
ก็จะเรียกคืนเงินดังกล่าวจากกลุ่มบริษัทรัชโยธินด้วย ซึ่งในปีที่ผ่านมาบริษัทฯ
ได้ทำรายการการลักษณะนี้เป็นเงินจำนวน 1.084 ล้านบาท จึงปรากฏในรายการรายได้ค่าโทรศัพท์

11.6 ดอกเบี้ยรับ

(หน่วย: พันบาท)

+----------------------------+-------------------------+---------------+
|   บริษัท (รับ)                |   บริษัท (จ่าย)            |   2545        |
+----------------------------+-------------------------+---------------+
| บริษัทฯ                      | กลุ่มบริษัทรัชโยธิน           | 2,619         |
+----------------------------+-------------------------+---------------+

ในปี 2545 บริษัทฯ มีรายการดอกเบี้ยรับจากกลุ่มบริษัทรัชโยธิน จำนวน 2.619 ล้านบาท
ซึ่งเป็นการคิดดอกเบี้ยจากยอดเงินหนี้สินที่ยังคงค้างกันอยู่

11.7 เงินกู้ยืมจากกิจการที่เกี่ยวข้อง

(หน่วย: พันบาท)

+--------------+-------------+-----+------+--------+-------+--------+
| เจ้าหนี้        | ลูกหนี้        | อ   | ยอด  | กู้เพิ่มร  | ชำร   | ยอด    |
|              |             | ัตรา | ยกมา | ะหว่างปี | ะคืนระ | คงเหลือ |
|              |             |     |      |        | หว่างปี |        |
|              |             | ดอก | 2544 |        |       | 2545   |
|              |             | เบี้ย |      |        |       |        |
+==============+=============+=====+======+========+=======+========+
| บริษัทฯ        | รัชโยธิน ซีนีม่า | 8%  | 9    | 0      | 9,048 | 0      |
|              |             |     | ,048 |        |       |        |
+--------------+-------------+-----+------+--------+-------+--------+
| บริษัทฯ        | รัชโยธิน      | 8%  | 0    | 12,600 | 0     | 12,600 |
|              | แมเนจเมนท์   |     |      |        |       |        |
+--------------+-------------+-----+------+--------+-------+--------+
| บริษัทฯ        | รัชโยธิน      | 8%  | 0    | 300    | 0     | 300    |
|              | เรียลตี้       |     |      |        |       |        |
+--------------+-------------+-----+------+--------+-------+--------+
| บริษัทฯ        | รัชโยธิน โบว์ล | 8%  | 0    | 667    | 0     | 667    |
+--------------+-------------+-----+------+--------+-------+--------+
| เมเจอร์       | รัชโยธิน      | 8%  | 5    | 0      | 0     | 5,820  |
| พรอพเพอร์ตี้    | เรียลตี้       |     | ,820 |        |       |        |
+--------------+-------------+-----+------+--------+-------+--------+
| เมเจอร์       | รัชโยธิน      | 3%  | 6    | 0      | 0     | 6,420  |
| เซอร์วิส       | เรียลตี้       |     | ,420 |        |       |        |
+--------------+-------------+-----+------+--------+-------+--------+

11.8 เงินกู้ยืมจากกรรมการ

(หน่วย: พันบาท)

+---------------+-----------------+--------+--------+--------+--------+
| บริษัท          | กรรมการ         | ย      | กู้เพิ่มร  | ช      | ยอด    |
|               |                 | อดยกมา | ะหว่างปี | ำระคืนร | คงเหลือ |
|               |                 |        |        | ะหว่างปี |        |
|               |                 | 2544   |        |        | 2545   |
+---------------+-----------------+--------+--------+--------+--------+
| กลุ่มรัชโยธิน     | นางสาวสสิธร      | 27,110 | 0      | 21,510 | 5,600  |
|               | องค์วาสิฏฐ์        |        |        |        |        |
+---------------+-----------------+--------+--------+--------+--------+

หมายเหตุ : 1. อัตราดอกเบี้ยร้อยละ 3 ต่อปี

  2. กลุ่มรัชโยธินมีเงินกู้ยืมกรรมการเพิ่มขึ้นระหว่างงวดรวมเท่ากับ 0 ล้านบาท
  และเงินชำระคืนระหว่างงวดรวมเท่ากับ 21.51 ล้านบาท

  นโยบายการทำรายการระหว่างกันปี2545

รายการระหว่างกันประเภทค่าบริหารงาน ค่าเช่าทรัพย์สิน ค่าโฆษณาในข้อ 11.1 11.2 และ
11.3 เป็นรายการที่มีลักษณะตามปกติธุรกิจทั่วไป
และมีนโยบายการทำรายการระหว่างกันเป็นไปตามสัญญา

รายได้จากการขายบัตรชมภาพยนตร์ในข้อ 11.4 เป็นรายการที่มีลักษณะตามปกติธุรกิจทั่วไป
และมีการคิดราคาในอัตราที่เท่ากับอัตราที่คิดจากลูกค้าทั่วไป สำหรับบัตรสมาชิก (เมเจอร์ การ์ด)
มีการคิดราคาในอัตราต้นทุน

รายการระหว่างกันประเภทเงินกู้ยืมจากกิจการที่เกี่ยวข้อง เงินกู้ยืมจากกรรมการ
อัตราดอกเบี้ยเงินกู้จะกำหนดโดยต้นทุนเงินกู้ยืมเป็นหลัก สำหรับผู้ให้กู้ที่มีต้นทุนในการกู้ยืม
จะคิดดอกเบี้ยตามต้นทุนเงินกู้ในอัตราร้อยละ 8 และสำหรับผู้ให้กู้ที่ไม่มีต้นทุนในการกู้ยืม
จะคิดดอกเบี้ยเงินกู้ยืมในอัตราเงินฝากร้อยละ 3

  ความจำเป็นและความสมเหตุสมผลของการทำรายการระหว่างกัน

รายการระหว่างกันที่เกิดขึ้นนั้นเป็นความจำเป็นและมีความสมเหตุสมผลของการทำรายการเพื่อก่อให้เกิดประโยชน์สูงสุดของบริษัทฯ
โดยผู้ตรวจสอบบัญชีมีความเห็นว่า รายการที่เกิดขึ้นระหว่างบริษัทฯ
กับบริษัทย่อยตามที่ปรากฎในหมายเหตุประกอบงบการเงินประจำปี พ.ศ. 2545
เป็นรายการที่เกิดขึ้นตามปกติธุรกิจ

รายการที่เกิดขึ้นในปี 2545 ระหว่างบริษัทฯและ/หรือบริษัทย่อย
กับบริษัทย่อยและ/หรือบริษัทที่มีบุคคลที่อาจมีความขัดแย้ง คณะกรรมการของบริษัทฯ
มีความเห็นว่าเป็นรายการจำเป็นตามปกติธุรกิจทั่วไป และเป็นราคาที่เหมาะสม

รายการระหว่างรัชโยธิน เรียลตี้ กับ บริษัทวีรวัฒน์ อินคอร์ปอเรชั่น จำกัด
ที่เกิดขึ้นตามสัญญาที่ได้ทำขึ้นตั้งแต่ปี 2539 คณะกรรมการบริษัทฯ ได้ลงมติรับทราบรายการดังกล่าว
และคณะกรรมการตรวจสอบได้ให้ความเห็นว่ารายการดังกล่าวเป็นรายการที่มีความจำเป็นในการดำเนินธุรกิจของบริษัทฯ
และเป็นราคาที่เหมาะสมไม่สูงกว่าราคาที่บริษัทฯ ไปทำไว้กับบุคคลภายนอก

10. รายการระหว่างกันในอนาคต

บริษัทฯ ได้ทำสัญญาบริหารงานให้กับบริษัทดังต่อไปนี้

+-------------------+--------------------------+-----------------------+
| บริษัท              | ค่าบริหารงาน               | ระยะเวลาสัญญา          |
|                   |                          |                       |
|                   | (บาทต่อเดือน)              |                       |
+-------------------+--------------------------+-----------------------+
| รัชโยธิน ซีนีม่า       | 736,000                  | 3 ปี เริ่ม 1 มกราคม 2545 |
+-------------------+--------------------------+-----------------------+
| รัชโยธิน โบว์ล       | 330,000                  | 3 ปี เริ่ม 1 มกราคม 2545 |
+-------------------+--------------------------+-----------------------+
| รัชโยธิน ซีนีม่า       | ร้อยละ 4.5                | 3 ปี เริ่ม 1 มกราคม 2545 |
| รัชโยธิน เรียลตี้ และ  | ต่อปีของยอดขายแต่ไม่เกิน      |                       |
| รัชโยธิน แมเนจเมนท์  |                          |                       |
|                   | ร้อยละ 10 ของ EBITDA      |                       |
+-------------------+--------------------------+-----------------------+

คณะกรรมการของบริษัทฯมีความเห็นว่า รายการค่าบริหารงานดังกล่าวเป็นรายการปกติธุรกิจทั่วไป
และเป็นราคาที่เหมาะสม

ตั้งแต่ 1 กุมภาพันธ์ 2545 ถึง 31 มกราคม 2560 บริษัทฯ
ได้ทำสัญญาเช่าพื้นที่และบริการเพื่อประกอบกิจการโรงภาพยนตร์กับหจก.เวล เอนเตอร์เทนเมนท์
และสัญญาเช่าอุปกรณ์โรงภาพยนตร์กับบริษัท เวล ซีนีเพล็กซ์ จำกัด
บริษัททั้งสองที่บริษัทฯทำสัญญาด้วยนั้นมีบิดาของผู้บริหารบริษัทฯเป็นกรรมการ
อย่างไรก็ดีบิดาของผู้บริหารมิได้เป็นผู้บริหารหรือกรรมการของบริษัทฯ
รวมถึงไม่มีส่วนได้เสียในบริษัทฯ
คณะกรรมการตรวจสอบได้ให้ความเห็นว่ารายการดังกล่าวเป็นรายการจำเป็นในการดำเนินธุรกิจ
และเป็นราคาที่เหมาะสมไม่สูงกว่าราคาที่บริษัทฯ ไปทำไว้กับบุคคลภายนอก
รายละเอียดของสัญญาดูได้จากข้อ 5 ทรัพย์สินที่ใช้ในการประกอบธุรกิจ

ตั้งแต่วันที่ 1 มกราคม 2545 ถึงวันที่ 31 ธันวาคม 2549 บริษัทฯ
ได้ดำเนินการทำสัญญาจ้างบริหาร โดยมีบริษัท เวล แอด
จำกัดซึ่งมีกรรมการและผู้ถือหุ้นเป็นผู้บริหารในบริษัทฯ เป็นผู้รับจ้าง กำหนดอายุสัญญา
ในอัตราค่าจ้างเดือนละ 1,950,000 บาทไม่รวมภาษีมูลค่าเพิ่ม โดยบริษัท เวล แอด
จำกัดต้องแต่งตั้งนายวิชา พูลวรลักษณ์ เป็นผู้ดำเนินการตามสัญญาจ้างแทนบริษัท เวล แอด จำกัด
เท่านั้น คณะกรรมการตรวจสอบได้ให้ความเห็นว่ารายการดังกล่าวเป็นรายการปกติธุรกิจทั่วไป
และเป็นอัตราที่เหมาะสม

  นโยบายรายการระหว่างกันในปี 2546

สำหรับรายการที่เกิดขึ้นตั้งแต่ปี 2545 จนถึงปี 2546 บริษัทฯ และบริษัทย่อยมีนโยบายเหมือนปี
2545 สำหรับรายการระหว่างกันที่เกิดขึ้นในปี 2546 นั้นเป็นไปตามสัญญาที่ได้ตกลงกัน

  ความจำเป็นและความสมเหตุสมผลของการทำรายการระหว่างกัน

รายการที่เกิดขึ้นในปี 2545 ระหว่างบริษัทฯและ/หรือบริษัทย่อย
กับบริษัทย่อยและ/หรือบริษัทที่มีบุคคลที่อาจมีความขัดแย้ง คณะกรรมการของบริษัทฯ
มีความเห็นว่าเป็นรายการจำเป็นตามปกติธุรกิจทั่วไป และเป็นราคาที่เหมาะสม

  มาตรการหรือขั้นตอนการอนุมัติการทำรายการระหว่างกัน

เพื่อเป็นการคุ้มครองผู้ลงทุนในกรณีที่มีรายการระหว่างกันกับบุคคลที่อาจมีความขัดแย้งในอนาคต
ทางบริษัทฯ จะจัดให้มีการทำสัญญาเพื่อกำหนดผลตอบแทนของแต่ละฝ่ายให้ชัดเจน
เพื่อให้ผู้สอบบัญชีสามารถตรวจสอบและเปิดเผยรายการดังกล่าวในหมายเหตุประกอบงบการเงิน
และในกรณีที่มีรายการระหว่างกันที่มีสาระสำคัญ บริษัทฯ
จะจัดให้ผ่านที่ประชุมคณะกรรมการที่มีกรรมการตรวจสอบเข้าร่วมประชุมเพื่อดูแลให้รายการระหว่างกันเป็นไปอย่างยุติธรรมและมีนโยบายการกำหนดราคาที่เหมาะสม
โดยกรรมการผู้มีส่วนได้เสียไม่มีสิทธิออกเสียงในรายการดังกล่าว

  นโยบายหรือแนวโน้มการทำรายการระหว่างกันในอนาคต

บริษัทฯ มีนโยบายในการทำรายการระหว่างกันที่เกิดขึ้นในปัจจุบันต่อไปในอนาคต
โดยจะมีการกำหนดเงื่อนไขต่าง ๆ ให้เป็นไปตามลักษณะการดำเนินการค้าปกติในราคาตลาด
ซึ่งสามารถเปรียบเทียบได้กับราคาที่เกิดขึ้นกับบุคคลภายนอก ทั้งนี้ บริษัทฯ
จะได้ให้คณะกรรมการตรวจสอบหรือผู้สอบบัญชีของบริษัทหรือผู้เชี่ยวชาญอิสระ
พิจารณาตรวจสอบและให้ความเห็นถึงความเหมาะสมของราคา
และความสมเหตุสมผลของการทำรายการด้วย

รายการระหว่างกันที่อาจเกิดขึ้นในอนาคตนั้น คณะกรรมการบริษัทฯ
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ
คำสั่ง หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยงและการได้มาหรือจำหน่ายทรัพย์สินที่สำคัญของบริษัทฯ
หรือบริษัทย่อยตามมาตราฐานบัญชีที่กำหนดโดยสมาคมนักบัญชี

ทั้งนี้ หากมีรายการระหว่างกันของบริษัทฯ หรือบริษัทย่อยเกิดขึ้นกับบุคคลที่อาจมีความขัดแย้งทางผลประโยชน์ มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต บริษัทฯ จะได้ให้คณะกรรมการตรวจสอบเป็นผู้ให้ความเห็นเกี่ยวกับความจำเป็นและความเหมาะสมของรายการนั้น ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทฯ จะได้ให้ผู้เชี่ยวชาญอิสระหรือผู้สอบบัญชีของบริษัทฯ เป็นผู้ให้ความเห็นเกี่ยวกับรายการระหว่างกันดังกล่าว เพื่อนำไปใช้ประกอบการตัดสินใจของคณะกรรมการ หรือผู้ถือหุ้นตามแต่กรณี ทั้งนี้บริษัทฯ จะเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ